ଅନସୁଭିମାବ  (ଇଂରାଜୀ ଭାଷାରେ ), ଏବଙ୍ଗ ଏହାର ଏକ ବେପାର ନାମ, ହେଉଛି ଏକ ଔଷଧ ଯାହା ଜାଇରେ ଇବୋଲାଭୂତାଣୁ କାରଣରୁ ହେଉଥିବା ଇବୋଲା ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ଗର୍ଭାବସ୍ଥାରେ ସ‌ହିତ ଏହା ଯେ କୌଣସି ବୟସରେ ବ୍ୟବହୃତ ହୋଇପାରେ । ଏହା ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଜ୍ୱର, ଦ୍ରୁତ ହୃଦ୍‌ଗତି, ତରଳ ଝାଡ଼ା, ବାନ୍ତି, ନିମ୍ନ ରକ୍ତଚାପ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା ହୋଇପାରେ । ଜୀବନ୍ତ ଇବୋଲା ଟିକା ସହିତ ଏକ ସମୟରେ ଏହା ବ୍ୟବହାର କଲେ ଟିକା ପ୍ରଭାବକୁ ହ୍ରାସ କରିପାରେ । ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା ଜାଇରେ ଇବୋଲାଭାଇରସ୍ ଗ୍ଲାଇକୋପ୍ରୋଟେନ୍ ସହିତ ସଂଲଗ୍ନ ହୋଇ କାର୍ଯ୍ୟକ୍ଷମ ହୁଏ । ୨୦୨୦ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଅନସୁଭିମାବ ଅନୁମୋଦିତ ହୋଇଥିଲା ଏହା ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରେ ଲିପିବଦ୍ଧ ଅଛି । ଏହା ମୂଳତଃ ନ୍ୟାସନାଲ ଇନଷ୍ଟିଚ୍ୟୁଟ୍ ଅଫ ହେଲ୍‌ଥଦ୍ୱାରା   ନିର୍ମିତ ହୋଇଥିଲା ଯିଏ ଏହାକୁ ଉତ୍ପାଦନ ପାଇଁ ରିଜବ୍ୟାକ୍ ବାୟୋଥେରାପିଟିକ୍ସକୁ ଲାଇସେନ୍ସ ଦେଇଥିଲା । ବାୟୋମେଟିକାଲ୍ ଆଡଭାନ୍ସଡ ରିସର୍ଚ୍ଚ ଆଣ୍ଡ ଡେଭଲପମେଣ୍ଟ ଅଥରିଟି  (ବାରଡା) ପରବର୍ତ୍ତୀ ବିକାଶ ପାଇଁ ପ୍ରାୟ ୧୧ ମିଲିଅନ ଡଲାର ପ୍ରଦାନ କରିଛି  ।